Joseph Conrad

{{Ynfoboks skriuwer
| ôfbylding             = Joseph Conrad.PNG
| ôfbyldingstekst       = Joseph Conrad yn 1904, foto George Charles Beresford
| ôfbyldingsbreedte     = 200px
| oar pseudonym         = 
| echte namme           = Józef Teodor Nałęcz Konrad Korzeniowski 
| nasjonaliteit         = 20px Britsk
| berne                 = 3 desimber 1857 
| berteplak             =  Berdytsjiv (Keizerryk Ruslân)
| stoarn                = 3 augustus 1924 (66 jier)
| stjerplak             = Bishopsbourne (Ingelân)
| etnisiteit            = Poalsk
| taal                  = Ingelsk
| sjenre                = Roman, novelle, koart ferhaal
| perioade              =  1895–1923: Modernisme
| streaming             = 
| tema's                = 
| bekendste wurk(en)    = The Nigger of the 'Narcissus (1897)Heart of Darkness (1899)Lord Jim (1900)Typhoon (1902)Nostromo (1904)The Secret Agent (1907)Under Western Eyes (1911)
| útjouwer              = 
| prizen                = 
| jierren aktyf         = 
| webside               = 
}}Joseph Conrad (Berdytsjiv, 3 desimber 1857 – Bishopsbourne 3 augustus 1924) wie in Poalsk-Britske roman- en ferhaleskriuwer. Hy waard berne as Józef Teodor Nałęcz Konrad Korzeniowski yn Berdytsjiv, yn it doetiidske keizerryk Ruslân (tsjintwurdich yn 'e Oekraïne).

 Biografy 
Conrad waard grutbrocht yn in ferearme aadlike en patriotistyske famylje. Syn heit, Apollo Korzeniowski''', skreau polityk kleure toanielstikken en sette wurk fan skriuwers as Charles Dickens, Victor Hugo en William Shakespeare oer út it Ingelsk en Frânsk.

Yn 1861 waard Josephs heit ferballe nei Vologda en de 4-jierrige Joseph en syn mem giene mei. Mei 11 jier wie Joseph lykwols al wees. Famyljelid Tadeusz Bobrowski hat him doe fierder grutbrocht oant de 16-jierrige Conrad nei Marseille ferfarde en dêr oanmonstere op in skip en seeman waard. Hy helle úteinlik it kapteinsdiploma (1886) en krige de Britske nasjonaliteit. Hy farde yn de rin fan de jierren nei alle hoeken fan de ierde en ek in skoft op in boat op de rivier de Kongo. Om't er min te sprekken wie oer de behanneling fan de ynlanners naam er dêr ûntslach. Dy tiid ferwurke er letter yn Heart of darkness, in boek dat as metafoar sjoen wurde moat foar in reis nei it ynderlik fan de minsklike geast.

Yn maart 1896 boaske Conrad mei de Ingelske Jessie George, en it pear krige twa soannen: John en Borys.ynformaasje oer Jospeph Conrad op ynternet, rieplachte 5 septimber 2008

 Polityk 
Conrad wie in syn priveelibben oerhearsjend konservatyf. Hy hie in ôfgriis fan it sosjalisme ("infernal doctrines born in the continental backslums") en demokrasy ("I have no taste for democracy"). Hy hinge oer nei it beskoalmastjen fan de gewoane man. Guon kritisy wolle hawwe dat er liberale ideeën sa as pasifisme en humanitarisme fersmiet en dat er tsjin it gelykheidsbegjinsel wie. Dêr is lykwols striderij oer, omdat er yn syn wurk no krekt faak ûnminsklik hâlden en dragen en de gefolgen dêrfan beljochtet.Terry Eagleton, The English Novel: An Introduction, Blackwell Publishing, 2005, sdn. 234-35.

 Auteur 
Conrad learde earst op lettere âldens it Ingelsk pas, it wie feitlik syn tredde taal, neist Poalsk en Frânsk. Dochs wurdt er troch lieratuerkritisy priisge om syn taalgebrûk.Boekbesprekking oer Joseph Conrad Yn in protte fan syn ferhalen hat er syn eigen avontoeren en ûnderfinings út syn seemanstiid ferwurke. Tema's as beskaving, moraliteit en ek iensumens komme faak werom, ek ûnderfinings út syn jeugd as banneling foarmje in boarne foar syn wurk.

 Romans en novellen 
 Almayer's Folly (1895)
 An Outcast of the Islands (1896)
 The Nigger of the 'Narcissus (1897)
 Heart of Darkness (1899)
 Lord Jim (1900)
 The Inheritors (1901), tegearre mei Ford Madox Ford
 Typhoon and Other Stories (1903)
 Romance (1903), mei Ford Madox Ford
 Nostromo (1904)
 The Secret Agent (1907)
 Under Western Eyes (1911)
 A Personal Record (1912)
 Chance (1913)
 Victory (1915)
 The Shadow Line (1917)
 The Arrow of Gold (1919)
 The Rescue (1920)
 The Nature of a Crime (1923), mei Ford Madox Ford
 The Rover (1923)

 Ferhalebondels 
 Tales of Unrest (1898)
 Youth, a Narrative and Two Other Strories (1902)
 A Set of Six (1908)
 Twixt Land and Sea (1912)
 Tales of Hearsay'' (1925)

 Keppeling om utens 
 Project Gutenberg – Joseph Conrad, inkelde boeken online te lêzen

Kategory:Ingelsk romanskriuwer
Kategory:Ingelsk koarte-ferhaleskriuwer
Kategory:Ingelsk essayist
Kategory:Ingelsk reisferhaleskriuwer
Kategory:Ingelsk polityk skriuwer
Kategory:Poalsk romanskriuwer
Kategory:Poalsk koarte-ferhaleskriuwer
Kategory:Poalsk essayist
Kategory:Poalsk reisferhaleskriuwer
Kategory:Poalsk polityk skriuwer
Kategory:Ingelsk persoan fan Poalsk komôf
Kategory:Persoan berne yn 1857
Kategory:Persoan stoarn yn 1924